[{"text_idx": "#000005", "text": "Puukborrelioosi juhtude arv on aastaga hu\u0308ppeliselt kasvanud"}, {"text_idx": "#000006", "text": "Kui 2022. aastal diagnoositi esimese kuue kuuga puukborrelioosi 464 korral, siis sel ta\u0308navu registreeriti juhtumeid sama ajaga 778. Autor/allikas: Foto: Urmas Tartes"}, {"text_idx": "#000007", "text": "Alates aasta algusest on saanud Eestis puukborrelioosi diagnoosi ligi 900 inimest ehk vo\u0303rreldes mo\u0308o\u0308dunud aasta sama ajaga on juhtude arv ligi 70 protsenti suurem. Suuresti saab kanda selle soojale juunile ja aprilli lo\u0303pule."}, {"text_idx": "#000008", "text": "Kui 2022. aastal diagnoositi esimese kuue kuuga puukborrelioosi 464 korral, siis ta\u0308navu registreeriti juhtumeid sama ajaga 778. Mo\u0308o\u0308dunud na\u0308dalal lisandus veel 102 uut haigusjuhtu. \"Esmaste borrelioosi tunnuste avaldumine, millega inimene arsti poole po\u0308o\u0308rdub, vo\u0303tab aega umbes kaks na\u0308dalat. Ilm po\u0308o\u0308rdus vihmaseks alles mo\u0308o\u0308dunud na\u0308dalal, enne seda, nii jaanipa\u0308eval kui ka terve juuni va\u0308ltel oli inimestel ku\u0308llaga vo\u0303imalusi va\u0308ljas rohkem aega veeta,\" so\u0303nas Maria Vikentjeva, Tervise Arengu Instituudi nakkushaiguste osakonna teadur."}, {"text_idx": "#000009", "text": "Vikentjeva so\u0303nul ajas soe ilm ta\u0308navu varem liikvele ka puugid. \"Ka\u0308isime na\u0308iteks linnapuukide uuringu raames 24. aprillil O\u0303isma\u0308e terviserajal ja korjasime juba toona sealt puuke. Samamoodi oli inimesi tervisradadel ja parkides va\u0308ga palju,\" meenutas teadur."}, {"text_idx": "#000010", "text": "Pikemat ajaperioodi vaadates on viimase ku\u0308mne aasta jooksul kasvanud borrelioosijuhtude arv umbes 2,5 korda, ku\u0308u\u0308ndides mo\u0308o\u0308dunud aastal ligi 3100-ni. \"Me ei tea kunagi ette, mis tuleb, ja tulevik on meie jaoks saladus, aga senise po\u0303hjal tuleb seekord neid kokku ilmselt veel rohkem,\" so\u0303nas Vikentjeva."}, {"text_idx": "#000011", "text": "Ehkki laiemate suundumuste juures vo\u0303ivad olla muutused nii kliimas kui ka inimeste ka\u0308itumises ning haiguse paranenud diagnoosimine, kannavad ka puugid haigust po\u0303hjustavaid baktereid ilmselt sagedamini. \"Me alles analu\u0308u\u0308sime selle aasta linnapuukide uuringu andmeid, kuid Borrelia bakterite esinemissagedus na\u0308ib olevat vo\u0303rreldes 2020. aasta puugipanga projekti ajal na\u0308htuga viie protsendi vo\u0303rra suurem,\" so\u0303nas teadur."}, {"text_idx": "#000012", "text": "Puukentsefaliidi juhtude arv on kasvanud aeglasemas tempos. Vo\u0303rreldes mo\u0308o\u0308dunud aastaga diagnoositi neid esimese kuue kuuga kaheksa vo\u0303rra rohkem \u2013 24. Vikentjeva so\u0303nul saab kirjutada selle kasvanud teadlikkuse arvele. U\u0308ha rohkem inimesi laseb end entsefaliidi vastu vaktsineerida."}, {"text_idx": "#000013", "text": "Paraku sellega ka asi paljude jaoks lo\u0303peb. \"Hammustuse ja\u0308rel vo\u0303tab keskmiselt va\u0308hemalt kaheksa tundi, et inimesele jo\u0303uaks u\u0308le kanduda piisavalt Borrelia baktereid, et need suudaks haigust tekitada. Meil on seega puukide ma\u0308rkamiseks pa\u0308ris pikk ajavahemik,\" nentis teadur."}, {"text_idx": "#000014", "text": "\"Me peame olema ise looduses viibides ettevaatlikumad. Loodus ei ta\u0308henda siinkohal ainult paksu metsa, vaid ka parke, kettagolfi- ja tervisradu ning ko\u0303iki teisi haljasalasid,\" lisas Vikentjeva. Rohkem infot puukide leviku ja nende levitavate haiguste kohta leiab puugiinfo veebilehelt."}, {"text_idx": "#000015", "text": "Uuring: enamik Eesti linnapuuke kannab ohtlikke haigustekitajaid"}, {"text_idx": "#000016", "text": "Tuul Sepp: lokkav hein linnas \u2013 ekspertide kogemused ja teadlaste hinnang"}, {"text_idx": "#000018", "text": "Ekspert na\u0308itab, kuidas puuki o\u0303igesti eemaldada"}, {"text_idx": "#000019", "text": "Puugihammustuse korral to\u0303ttavad appi teravad pintsetid"}, {"text_idx": "#000020", "text": "Puukentsefaliidi juhtude arv langeb, po\u0303hjused ja\u0308a\u0308vad segaseks"}, {"text_idx": "#000021", "text": "Mu\u0308u\u0308t vo\u0303i to\u0303de: kui lihasvalu ei tunne, oli trenn asjatu"}, {"text_idx": "#000024", "text": "Avastatud aine aitab astronautide luid hoida"}, {"text_idx": "#000026", "text": "Koroonaviirusega nakatumine on to\u0303usuteel, ringi liigub palju uusi tu\u0308vesid"}, {"text_idx": "#000027", "text": "Uuring: mo\u0303ned patsiendid ma\u0308letavad oma surma"}, {"text_idx": "#000028", "text": "Vanemate vaktsiinipelgus vo\u0303ib tagasi tuua ohtlikud lastehaigused"}, {"text_idx": "#000029", "text": "Uuring nihutas rasvumisepideemia alguse arvatust varasemaks"}, {"text_idx": "#000030", "text": "Perearst: liigne vitamiinide tarvitamine tekitab terviseha\u0308dasid"}, {"text_idx": "#000031", "text": "Teadlased tuvastasid tuhat vitamiinirohket toidutaime"}, {"text_idx": "#000032", "text": "Va\u0308ljasuremisohus olev lendorav vajab ja\u0308tkuvalt kaitset"}, {"text_idx": "#000033", "text": "Buumi lo\u0303pp: ligi 95 protsenti NFT-dest on muutunud va\u0308a\u0308rtusetuks"}, {"text_idx": "#000035", "text": "Vihmaussidel on po\u0303llusaagikusele suur ta\u0308htsus"}, {"text_idx": "#000038", "text": "Maa ja\u0308rgmine hiidmanner vo\u0303ib suuresti olla eluko\u0303lbmatu"}, {"text_idx": "#000041", "text": "Meelespea ta\u0308iskasvanule: mille vastu peaks (uuesti) vaktsineerima"}, {"text_idx": "#000042", "text": "Hirmutav toiduvideo: katse \"mu\u0308rgise\" o\u0303una ja Fantaga \u2013 kui ohtlik on toit pa\u0308riselt?"}, {"text_idx": "#000043", "text": "Viis aastat Ebolat: tapva troopikahaiguse vastu puudub huvi ja to\u0303hus ravi"}, {"text_idx": "#000044", "text": "Statistik vastab: milline alkoholikogus ja\u0308a\u0308b veel mo\u0303istlikkuse piiresse?"}, {"text_idx": "#000045", "text": "Kuidas parandada immuunsust? Immunoloogid jagavad praktilisi soovitusi"}, {"text_idx": "#000046", "text": "Nahaarst: inimene ei tohiks tahta saada pruuniks"}, {"text_idx": "#000047", "text": "HPV vaktsiinist: ausalt ja emotsioonideta"}, {"text_idx": "#000049", "text": "Teadlane selgitab, kuidas sport tervist kahjustab"}, {"text_idx": "#000050", "text": "Suure osa la\u0308bipo\u0303lemisest po\u0303hjustab pikaajaline positiivne stress"}, {"text_idx": "#000052", "text": "To\u0308o\u0308l ka\u0308imine on kahjulik ja pole tarvilikki"}]